ROMÂNIA

JUDEŢUL TIMIŞ

CONSILIUL LOCAL AL MUNICIPIULUI LUGOJ

**HOTĂRÂREA**

**privind modificarea și completarea** **Regulamentului de organizare și desfășurare a traficului greu în unitatea administrativ - teritorială Municipiul Lugoj**

Consiliul Local al Municipiului Lugoj;

Având în vedere Referatul nr. 16/123045/(RI19)699 din 06.12.2024 al Direcției Venituri - Serviciul executare silită, transport și autorizare activități comerciale - Compartimentul transport, aprobat de către Primarul Municipiului Lugoj;

Având în vedere referatul nr. 16/123948/(RI19)712 din 09.12.2024 al Primarului Municipiului Lugoj - inițiator al proiectului de hotărâre;

Având în vedere Proiectul de hotărâre nr. 242 din 06.12.2024 privind modificarea și completarea Regulamentului de organizare și desfășurare a traficului greu în unitatea administrativ - teritorială Municipiul Lugoj;

Luând în considerare raportul de specialitate nr. 16/124706/(RU)124707 din 11.12.2024 întocmit de Direcția venituri – Serviciul executare silită, transport și activități comerciale – Compartimentul transport;

Luând în considerare avizul nr. 125 din 20.12.2024 al Comisiei amenajarea teritoriului, administrarea patrimoniului, urbanism, servicii publice, protecția mediului și a celorlalte Comisii de specialitate ale Consiliului Local al Municipiului Lugoj;

Ținând cont de Hotărârea Consiliului Local nr. 252 din 27.06.2022 privind aprobarea Regulamentului de organizare și desfășurare a traficului greu în unitatea administrativ - teritorială Municipiul Lugoj;

Luând în considerare O.U.G. nr. 195/2002 privind circulaţia pe drumurile publice, republicată, cu modificările și completările ulterioare;

Ținând cont de Regulamentul de aplicare a Ordonanţei de urgenţă a Guvernului nr. 195/2002 privind circulaţia pe drumurile publice, aprobat prin H.G. nr. 1391/2006, cu modificările și completările ulterioare;

În conformitate cu prevederile O.G. nr. 2/2001 privind regimul juridic al contravenţiilor, cu modificările și completările ulterioare;

Ținând cont de prevederile O.G. nr. 43/1997 privind regimul drumurilor, republicată, cu modificările și completările ulterioare;

Ținând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;

În conformitate cu art. 129 alin. (2) lit. d), alin. (7) lit. m) și art. 136 din Ordonanța de Urgență nr. 57/2019 privind Codul administrativ, cu modificările și completările ulterioare;

În temeiul art. 139 alin. (1) și art. 243 alin. (1) lit. a) din Ordonanța de Urgență nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E :**

**Art.I.** – Regulamentul de organizare și desfășurare a traficului greu în unitatea administrativ - teritorială Municipiul Lugoj, aprobat prin H.C.L. nr. 252 din 27.06.2022, se modifică și completează după cum urmează:

1. Art.18 se modifică și va avea următorul conținut:

**,,Art.18.** În cuprinsul cererilor de eliberare a autorizaţiei de trafic greu prevăzute în anexe, solicitantul trebuie să menţioneze data/perioadapentru care solicită autorizaţia, locul de plecare/acces şi locul de destinaţie/ieşire din municipiu, precum şi scopul deplasării.”

1. Art. 25 se completează după cum urmează:

,, **Art.25.** alin. (2) lit. d) data/perioadapentru care este solicitată autorizaţia de trafic greu; ”.

1. Art. 26 se modifică și se completează astfel:

,, **Art.26.** lit. f) autorizația de trafic greu se eliberează pentru 1 zi/7 zile/30 zile și este valabilă de la ora 000 a zilei de început și expiră la ora 2400 a zilei de sfârșit. Dacă se intenționează obținerea autorizației cu dată de începere în ziua solicitării, valabilitatea acesteia curge de la momentul efectuării plății tarifului de eliberare.

4. Anexele 3-8 din Regulamentul de organizare și desfășurare a traficului greu în unitatea administrativ - teritorială Municipiul Lugoj, aprobat prin H.C.L. nr. 252 din 27.06.2022, se modifică în mod corespunzător conform anexelor prezentei hotărâri.

**Art.II.** - Îndeplinirea prevederilor prezentei hotărâri se încredinţează Direcției Venituri - Serviciul executare silită, transport și autorizare activități comerciale-Compartiment transport.

**Art.III. -** Prezenta hotărâre se comunică:

- Instituţiei Prefectului, Judeţul Timiş;

- Primarului Municipiului Lugoj;

- Direcţiei juridice;

- Direcției urbanism-mediu;

- Direcției venituri;

- Serviciul executare silită, transport și autorizare activități comerciale;

- Compartimentului transport;

- Celor interesați, prin publicare și afișare;

- Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

Marius-Cornel Baboniu SECRETARUL GENERAL AL MUNICIPIULUI

Dan Ciucu

**Nr. 228 din 23.12.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 16 |
| 3. | Număr voturi pentru | 16 |
| 4. | Număr voturi împotrivă | - |
| 5. | Abțineri | - |
| 6. | Adoptarea hotărârii s-a făcut cu | majoritate simplă |